Tveir eru látnir eftir skotárás í heimahúsi á Blönduósi í morgun, annar þeirra er meintur gerandi.
Hún er ekki alveg nægjanlega þannig að ég geti tjáð mig beinlínis um hana að öðru leyti en því að það er einstaklingur sem er grunaður um að hafa farið að heimili fólks og beitt skotvopni.
Það liggur ekki fyrir, ég get ekki staðfest það.
Hver eru tengsl meinst geranda og þeirra sem fyrir árásinni urðu?
Ég get ekki beinlínis staðfest hver þau tengsl eru, þetta er fólk sem þekktist.
Er eitthvað vitað um ástæðu árásarinnar?
Nei, það er eitt af því sem rannsókn málsins mun lúta að.
Birgir segir að allir viðkomandi séu fullorðnir. Hann segist ekki geta staðfest hvers konar vopn var notað eða hvort það var í eigu meints geranda.
Það eru tveir í haldi, hvernig tengjast þeir málinu ef annar hinna látnu er talinn gerandi.
Ég get ekki staðfest það á þessu stigi hvernig tengslin eru.
Samkvæmt heimildum fréttastofu hefur lögreglan hafi afskipti af meintum geranda áður og meintur gerandi hafi verið fyrrverandi starfsmaður annars þeirra sem fyrir árásinni varð og hafi jafnvel talið sig eiga eitthvað óuppgert við viðkomandi. Þá hefur fréttastofan einnig heimildir fyrir því að lögreglan hafi haft afskipti af meintum geranda fyrr á árinu vegna hótana með skotvopn. Birgir Jónasson sagðist ekki geta staðfest þetta. Hann segir samfélagið á Blönduósi slegið.
Fólk er almennt mjög slegið, þetta er mikið högg fyrir samfélagið hér, svona atvik. Þetta er auðvitað eitthvað sem við reynum með öllum öðrum viðbragðsaðilum að vinna úr eftir bestu getu og leggja okkar af mörkum til þess arna.
